ועדת הפנים והגנת הסביבה, כנסת 20, פרוטוקול מספר 785, 2018-12-30 11:00

יואב קיש: שלום לכולם, אני פותח את ישיבת ועדת הפנים והגנת הסביבה.

יואב קיש: הנושא: הצעת חוק שדה התעופה דב הוז (הוראות מיוחדות) (תיקון), מ/1280.

יואב קיש: יש לפנינו הצעת חוק שעברה קריאה ראשונה במליאה, והכוונה להביא אותה בוועדת ההסכמות, ולהעביר אותה.

יואב קיש: שלום לראש עיריית אילת, מאיר יצחק הלוי.

יואב קיש: שלום, חבר הכנסת מוסי רז.

יואב קיש: אנחנו בהצעת חוק מאוד קצרה שבעצם מוביל אותה האוצר, אם אני לא טועה.

יואב קיש: אני הוספתי את סעיף 7, שזו הייתה הצעה שלי, ואני אסביר אותו.

יואב קיש: לאחר מכן, אני מבקש שתסביר לנו את סעיפים 6-1.

יואב קיש: בבקשה.

עמית שטאובר: מדובר בהצעת חוק ממשלתית, כמובן.

עמית שטאובר: בחוק המקורי של שדה דב, הייתה הנחיה להקים טרמינל זמני, ולהעביר אליו את הטיסות.

עמית שטאובר: מעת, לעת, המועד שבו הייתה אמורה להיות מועברת הפעילות האזרחית לאותו טרמינל, נדחתה על ידי צו שפרסם שר האוצר באישור ועדת הפנים.

עמית שטאובר: אנחנו הגשנו לאור העלויות הגדולות, הגבוהות של הקמת המסוף הזמני, ונוכח אי הקמתו והודעת שר הביטחון על כך שכבר ב-1 ביולי 2019, נפסקות הטיסות.

עמית שטאובר: אנחנו הגשנו הצעת חוק ממשלתית שעברה קריאה ראשונה לביטול חובת הקמת המסוף הזמני.

עמית שטאובר: חיסכון כספי ציבור של עשרות מיליוני שקלים.

יואב קיש: כרגע, הצבא הודיע שהוא עוזב - - -

עמית שטאובר: שר הביטחון בהודעה רשמית – שר הביטחון הקודם, בהתאם לסעיף 2, הודיע שב-1 ביולי יופסקו הטיסות הצבאיות, ומשכך, גם הטיסות האזרחיות בנמל התעופה שדה דב.

עמית שטאובר: מועד הפינוי עצמו הוא כמובן בחודש נובמבר, אושר בהחלטת ממשלה.

עמית שטאובר: יש פער בין מועד הפסקת הטיסות לבין מועד פינוי המבנים וכו'.

עמית שטאובר: מכיוון שמשרד הביטחון מסר לנו בזמנו שהקמה של אותו מסוף זמני עורכת בין תשעה לעשרה חודשים, למעשה, נוצר מצב שבו גם אם אותו טרמינל זמני היה מוקם, או עבודות להקמתו העבודות היו מתחילות, הוא היה מושלם, אין טיסות, ברור שמצב כזה לא נורמלי, אנחנו מבקשים למנוע.

עמית שטאובר: לכן אנחנו מגיעים לכנסת עם הצעת חוק ממשלתית לביטול החובה להקמת אותו מסוף זמני, ולחיסכון בכספי ציבור בהיקף של עשרות מיליוני שקלים.

עמית שטאובר: זה סעיפים 1-6.

יואב קיש: הבנתי שב-1 לינואר 2019, פעילות אזרחית אמורה להיפסק.

עמית שטאובר: לפי הצו הקיים, עד ה-31 בדצמבר 2018.

יואב קיש: בוא גם את זה נכניס לתמונה, כי כרגע דיברת רק על הטרמינל הזמני.

עמית שטאובר: נכון.

עמית שטאובר: ברגע שנבטל את חובת הטרמינל הזמני, למעשה, גם לא תחול חובה לעבור לטרמינל הזמני שלא מוקם, ולכן, הטיסות יימשכו כסדרן.

תומר רוזנר: הטיסות צריכות לעבור בטרמינל זמני, אם לא הן לא יכולות - - -

יואב קיש: הבנתי, וברגע שאין טרמינל זמני, אז הן יכולות להימשך עד שהשדה נסגר, הבנתי.

יואב קיש: אני אמרתי שאת סעיף 7 אני אסביר, כי הוא התוספת שלי, לא התוספת של הממשלה.

 << דובר >> גלעד קרן: חוק שדה התעופה דב הוז (הוראות מיוחדות)(תיקון), התשע"ט-2018 תיקון סעיף 1 1.

 << דובר >> גלעד קרן: בחוק שדה התעופה דב הוז (הוראות מיוחדות), התשע"ז-2017 (להלן – החוק העיקרי), בסעיף 1, ההגדרה "שטח המסוף הזמני" – תימחק.

 << דובר >> גלעד קרן: ביטול סעיף 3 2.

 << דובר >> גלעד קרן: סעיף 3 לחוק העיקרי – בטל.

 << דובר >> גלעד קרן: תיקון סעיף 4 3.

 << דובר >> גלעד קרן: בסעיף 4 לחוק העיקרי, במקום "בסעיפים 2 ו-3" ובכלל זה שטח המסוף הזמני "לפי סעיף 2".

 << דובר >> גלעד קרן: תיקון סעיף 5 4.

 << דובר >> גלעד קרן: בסעיף 5 לחוק העיקרי, במקום "לפי סעיפים 2 ו-3" יבוא "לפי סעיף 2".

 << דובר >> גלעד קרן: ביטול סעיף 6 5.

 << דובר >> גלעד קרן: סעיף 6 לחוק העיקרי – בטל.

 << דובר >> גלעד קרן: ביטול התוספת 6.

 << דובר >> גלעד קרן: התוספת לחוק העיקרי – בטלה.

 << דובר >> גלעד קרן: בחינת שינוי נסיבות 7 שר הביטחון יבחן את המשמעויות הביטחוניות הנובעות מהפסקת התעופה הצבאית בשדה התעופה דב-הוז, בין היתר על רקע שינוי הנסיבות במצב הביטחוני; בחינה כאמור תושלם לא יאוחר מיום א' באלול התשע"ט (1.09.2019), ולאחריה יודיע שר הביטחון מחדש על מועד הפסקת התעופה הצבאית כאמור בסעיף 2 לחוק העיקרי.

יואב קיש: אני רוצה להתייחס לסעיף 7.

יואב קיש: אני מניח שהדיונים בסעיפים 1-6 יהיה דיון קצר ופשוט, לא בטוח שיש הרבה אנשים שירצו להתייחס, אבל סעיף 7 עורר שאלות, ואני רוצה להסביר את הכוונה שלי, וזה נושא שינוי נסיבות.

יואב קיש: ראשית, אני אומר בצורה הכי ברורה, לפחות לתפיסתי, ומה שאני מוביל בשינוי הזה.

יואב קיש: אנחנו לא משנים דבר מההסכם שנחתם גם עם בעלי הקרקע ומחויבויות המדינה.

יואב קיש: זאת אומרת, אני פועל בהבנה שלמה ששם אני נמצא.

יואב קיש: כל אחד זכאי לומר אחר כך מה שהוא רוצה.

יואב קיש: בצורה הכי ברורה, נאמר שלמדינת ישראל יש את האפשרות לצרכים ביטחוניים להשתמש בקרקע, זו התפיסה הביטחונית בעצם שבה הקרקע נלקחה.

יואב קיש: למעשה, השאלה שאני מעלה פה, היא לאור השינויים מהתאריך שבו נלקחה ההחלטה, האם לא נכון לעשות בחינת הנסיבות, ואני אסביר.

יואב קיש: אני אומר בצורה הכי ברורה, וגם לך, ראש העיר.

יואב קיש: אני יודע שלך יש אג'נדה אחרת לגמרי.

יואב קיש: אתה חושב שלא צריך לפנות את שדה דב, ואתה עושה את המאבק שלך בעניין הזה, זה בסדר.

יואב קיש: כרגע הדיון, אני אומר לך, הוא הדיון על הצורך המבצעי הצבאי.

יואב קיש: חד וחלק זה הפוקוס של הדבר הזה, ולמעשה, האמירה שאני מרגיש לאור השינויים שחלו בסדר גודל של השנה האחרונה, בגזרה הצפונית ובגזרה הדרומית, לוותר על נכס צבאי של מסלול – מי כמוני יודע מה המשמעות.

יואב קיש: יש לזה מחיר אסטרטגי כבד למדינת ישראל.

יואב קיש: אפשר להגיד שמוכנים לוותר על זה, זה בסדר.

דניאל מלצר: אנחנו לא מוותרים.

יואב קיש: אתה בונה שדה חדש?

דניאל מלצר: כן, חד משמעי, בחצור.

יואב קיש: אתה לא בונה, אתה משתמש במסלולים הקיימים.

דניאל מלצר: לא, אנחנו העברנו כבר מיליארד שקל, ועוד מיליארד בדרך כדי להכשיר - - -

יואב קיש: לא.

יואב קיש: אני אשמח לראות את התכניות.

יואב קיש: אבל אני יכול לחשב, בטח לא יהיה שדה חדש בחצור בשלוש השנים הקרובות.

דניאל מלצר: חצור יהיה מוכן.

יואב קיש: מה זה מוכן?

יואב קיש: מטוסים ימריאו, אני מסכים אתך, אבל לא אל מסלול חדש.

יואב קיש: כל הפעילות תמריא אבל על אותו מסלול.

יואב קיש: אתה יודע כמה מטווחים את המסלול הזה?

יואב קיש: אתה עכשיו משתק את חצור המבצעי, ואת כל הטייסות עזר שאמורות להיות שם.

יואב קיש: אתה מוותר על נכנס אסטרטגי למדינת ישראל.

יואב קיש: הנושא הצבאי, על זה אני מדבר, לא על משהו אחר.

יואב קיש: פה אני לא צריך לעשות את הדיון הזה, שיהיה ברור, ולא נתחיל אני ואתה ויכוח.

יואב קיש: הדרישה שלי היא משר הביטחון שהדיון הזה חייב להיעשות בשנית לאור השינוי במציאות הביטחונית במדינת ישראל - זה הדבר הכי בסיסי שצריך להגיד בעניין הזה.

יואב קיש: יש מציאות ביטחונית שהיא השתנתה בשנה האחרונה.

יואב קיש: יכול להיות שגם על זה אפשר להתווכח, יכול להיות שלא השתנתה.

יואב קיש: יכול להיות שבעזה הכול אותו דבר מה שהיה בשנה האחרונה.

יואב קיש: יכול להיות שגם בצפון הכול אותו דבר, בסדר.

יואב קיש: אבל אפשר לעשות בחינה אמתית מחודשת – אם אני מקריא את הנוסח – "שר הביטחון יבחן את המשמעויות הביטחוניות הנובעות מהפסקת הטיסות בשדה דב" – זה אני אומר לכם, יש זה משמעויות ביטחוניות, בוודאי לאור מה שקרה.

יואב קיש: אני נקבתי פה בתאריך, שהמטרה שלו שזה לא יימשך מעבר לתאריך הזה.

יואב קיש: אני חייב להגיד, לאור מה ששמעתי מבחינת נוסחים, לא אכפת לי גם להוריד את התאריך הזה, כאילו, זה לא שאני מחייב להגיע לתאריך הזה.

יואב קיש: התאריך היה תאריך יעד, לפחות לא לעבור אותו.

יואב קיש: אבל אם התאריך מפריע, אפשר להוריד, זה לא העניין.

יואב קיש: זה הרעיון.

יואב קיש: זו הסיבה שהוספתי את הסעיף, כי אני מרגיש שלקחת את ההחלטה הזאת לאור ההיסטוריה ועל סמך ההחלטות הישנות ועבודת המטה שנעשתה עבודה ארוכה, מלאה, ברור שנעשתה עבודה ארוכה ומלאה בצה"ל, חיל אוויר, ומשרד הביטחון.

יואב קיש: אני רק אומר, נתוני היסוד השתנו.

יואב קיש: ולכן, אני חושב שראוי לעשות את הבחינה הזאת מחודשת.

יואב קיש: ואתם יודעים מה, גם במצב שבו יבוא שר הביטחון בתקופה קצרה, ויגיד, בדקתי, אני עדיין נשאר בהחלטתי, זה גם בסדר.

יואב קיש: בעניין הזה אין לי בעיה.

יואב קיש: אני אומר עוד פעם, תבדקו שוב, ותנו תשובה כדי שנוכל להרגיש בלב שלם שלא עושים פה טעות לעתידה וביטחונה של מדינת ישראל.

עדיאל שמרון: מנהל רשות מקרקעי ישראל.

עדיאל שמרון: אני שמח שאדוני יושב-ראש הוועדה, פתחת ואמרת, שהסוגיה היא לא פינוי שדה דב, או לא פינוי שדה דב, אלא סוגיית הבדיקה הביטחונית.

עדיאל שמרון: הצעת החוק הזו היא הצעת חוק ממשלתית שעברה בוועדת שרים לענייני חקיקה.

עדיאל שמרון: הבוקר שוחחתי עם שר האוצר, שהוא למעשה זה שיזם את החוק הזה.

עדיאל שמרון: מטרתו של החוק היא לבצע את ההסכם שאנחנו כמדינה, גורמיה השונים, חתומים עם משרד הביטחון, עם בעלי החלקות הפרטיים על פינוי שדה דב, החלטה שהתקבלה לפני שנים רבות.

עדיאל שמרון: אני ודאי אין לי שום מומחיות ושום יכולת להתייחס לסוגיה ביטחונית כזו או אחרת, אבל הדבר היחיד שאנחנו כן יכולים לומר, שהתוספת של הסעיף ביחס להצעת החוק הממשלתית, משמעותה, מבחינתנו, כמה שאנחנו מנתחים את זה מכל הכיוונים, משמעותה דחייה ופינוי השדה.

עדיאל שמרון: הפרה של ההסכם - - -

יואב קיש: סליחה, לא בהכרח.

יואב קיש: עצור.

יואב קיש: אני בוודאי חוזר ואומר, אני לא יודע מאיפה הוצאת את הדברים האלה.

יואב קיש: אני לא מבין איך אתה אומר דברים שהם לא מבוססים – אני לא רוצה להיכנס לוויכוח הזה, לא רוצה.

יואב קיש: אני רוצה להתייחס לנושא הביטחוני.

יואב קיש: אשמח לשמוע מעורכי הדין את הנושא המשפטי.

יואב קיש: הרגע אמרת הפרה של ההסכם, זה לא הפרה של ההסכם, אל תגיד את המשפט הזה, כי אם תגיד לי שזו הפרה של ההסכם, אני אקח אותך לדיון משפטי, ואני רוצה לשמוע אותם ולא אותך.

עדיאל שמרון: בכל מה שנוגע להפרה של ההסכם, יגידו היועצים המשפטיים, וזה בדיוק המשפט שאמרתי.

עדיאל שמרון: המשמעות של הסעיף הזה היא מבחינתנו דחייה בפועל של פינוי השדה.

עדיאל שמרון: אני יכול להסביר את זה, אם אדוני היושב-ראש, תרצה שאני אסביר.

עדיאל שמרון: אני חושב שהמטרה של הדיון הביטחוני, אם משרד הביטחון והגורמים של משרד הביטחון נמצאים פה, ולפי הבדיקה שלנו, גם הם לא מסכימים עם האמור כאן.

עדיאל שמרון: אם המטרה היא בסוף לאפשר לשר הביטחון המכהן, מי שזה לא יהיה בממשלה הזאת, בממשלה הבאה, לבדוק מחדש את הסיפור, אני לא חושב שצריך סעיף בחוק כדי לבדוק מחדש את המציאות שלו.

עדיאל שמרון: התוצאה של הסעיף הזה בחוק, נותנת משהו שאולי לא כיוונת אליו.

ארז קמיניץ: בוקר טוב, אדוני היושב-ראש, בסופו של יום, אדוני, אני קורא את הנוסח שאתה מציע, ויש לנו לגביו מספר הסתייגויות.

ארז קמיניץ: ככלל, צריך להבין ולזכור, שבהחלט שר הביטחון יכול לעיין בהחלטתו מחדש, אם מבקשת זאת הכנסת ממנו, בהחלט אפשר שהבקשה הזאת תיעשה, ולא בהכרח יש במילוי הבקשה השלכות מרחיקות לכת שאף אחד מאתנו לא רוצה להגיע אליהם, בטח לא מדינת ישראל, לא רשות מקרקעי ישראל, ולא אגף תקציבים, ואני יודע, כי דיברתי עם כולם.

ארז קמיניץ: צריך לזכור, אנחנו נמצאים בדיון משפטי מורכב, בין היתר, עם הגברת שיושבת כאן לימיני.

ארז קמיניץ: אנחנו נמצאים בבית המשפט.

ארז קמיניץ: יש טענות לגופים הפרטיים הנמצאים בשטח על הפרת ההסכם על ידי המדינה, הטענות שאנחנו לא מסכימים להן, והגברת שיושבת כאן משמאלי, עם חיבוק כזה מימין, וחיבוק כזה משמאל, אני מרגיש בטוח מאוד.

ארז קמיניץ: בסופו של דבר, יש מאבק משפטי קשה בשאלה הזו.

ארז קמיניץ: לכולם ברור, אני חושב, אדוני, אולי אריאל יוצר, סגן הממונה, יוכל להבהיר מה המשמעויות של ביטול הפרויקט.

ארז קמיניץ: מה המשמעויות הכלכליות, אבל לכולם ברור שהרבה מוטל על הכף, ואנחנו לא נרצה להימצא במצב של הפרה.

ארז קמיניץ: ולכן, אדוני, אם הכנסת מבקשת בכל זאת לעשות איזשהו שינוי בהצעת החוק הממשלתית, אני חושב שהשינוי הזה צריך להיות כזה שלא יוביל אותנו למקומות שאנחנו לא רוצים להיות.

יואב קיש: מה אתה מציע?

ארז קמיניץ: אני חושב שאם אנחנו נעתיק – בהמשך להצעה שלכם, של הכנסת, אנחנו נבטל את המועד שהוא מייצר קושי ניסוחי בעיקר, וגם נוסיף איזושהי אמירה שהודעת שר הביטחון תינתן אם הוא החליט לשנות, ואם הוא לא החליט אז הוא לא הצטרך להודיע, כאשר ההודעה הזאת תהיה באישור ממשלה, או באישור גורם אחר.

ארז קמיניץ: אני חושב שאנחנו נוכל להגיע לאיזשהו עמק שווה, שמבחינתנו לא יהיה בו כדי לגרור תוצאות מרחיקות לכת שלא נרצה להיות בהם.

ארז קמיניץ: ככל שאני מדבר, אני מתרחק יותר מצד ימין, כי אני מרגיש - - -

יואב קיש: אתה בחרת לשבת שם ....

ארז קמיניץ: אני חושב שיש שני פרמטרים, שאם אתה מסתכל על ההצעה, האחד – המועד.

ארז קמיניץ: השנייה – על הודעה שתינתן אם הצטרכו.

ארז קמיניץ: אם אין צורך, אז לא תינתן ההודעה.

ארז קמיניץ: אני חושב שזה שני פרמטרים שאפשר יהיה.

יואב קיש: עם הראשון, אמרתי כבר שאין לי בעיה.

יואב קיש: עם השני נצטרך לדבר.

עדיאל שמרון: לא.

עדיאל שמרון: הסוגיה הכי משמעותית זה לא לבטל את ההודעה הקיימת.

ארז קמיניץ: אני חושב שגם ההצעה שלה כנסת אינה לבטל את ההודעה הקיימת.

יואב קיש: נכון, ברור שלא.

יואב קיש: אם זה לא היה ברור למישהו, אז אני - - - אני אומר עוד פעם.

יואב קיש: יכול שר הביטחון לעשות את הבחינה בצורה מהירה, ותוך שבוע להגיב – בחנתי, אני לא משנה את עמדתי.

אריאל יוצר: אני מדבר לפרוטוקול, בכוונה, ואני מדגיש את זה, כי אני חושב שזה חשוב במקרה הזה.

אריאל יוצר: אני בכלל לא מתעסק בשאלה ובסוגיה, האם מה שהוועדה ניסחה בסעיף 7 הוא הפרה או לא הפרה, בשביל זה רינה וארז נמצאים כאן, ואני לא רוצה לגעת בסוגיה הזאת, הם אמרו דברים מאוד ברורים.

אריאל יוצר: תאמין לי, רינה כבר אמרה לנו בטלפון בצעקות בבוקר.

אריאל יוצר: אם בית-המשפט יפסוק שהנוסח הזה מהווה הפרה, יש לו משמעויות כלכליות, תקציביות כבדות משקל מבחינתנו, ואני חושב הכנסת חשוב מאוד שהיא תדע את זה.

אריאל יוצר: להפרה של ההסכם יש משמעות תקציבית ישירה באובדן הכנסות ובתשלום פיצויים של מעל 5 מיליארד שקל.

אריאל יוצר: אם תרצה הסבר, יש לי פה הסבר מפורט.

אריאל יוצר: בנוסף לזה, השלכות עקיפות שהן מאוד ישירות, אבל אני מנתב אותן לרובריקה של השלכות עקיפות מכל התכניות שסובבות את האזור, והניחו, בצדק, פינוי של השדה, ומגבלות הגובה שאמורות היו להתבטל יחזרו עוד פעם לתוקף, ומהוות אובדן של עשרות אלפי יחידות דיור במעגל השני והשלישי שהשדה משפיע עליו.

אריאל יוצר: ולכן, אם בית המשפט יפרש את מה שכתוב כאן כהפרה, המשמעות הכלכלית והתקציבית היא מאוד דרמטית.

אריאל יוצר: ואני חושב שחשוב שתדעו את זה, ותיקחו את זה בחשבון לפני שאתם מצביעים.

רינה מיוחס: למען הסדר, לא צעקתי בטלפון.

תומר רוזנר: תציגי את הקשר שלך לעניין, לא כולם יודעים.

רינה מיוחס: אני מייצגת את המדינה בתיק הזה.

רינה מיוחס: אני מלווה את האירוע של שדה דב משנת 89' - תשכחו את התאריך.

רינה מיוחס: אתם יכולים בוודאי להבין שכאשר יושבים כאן היריבים שלי בבית המשפט, כי הם כיום הפכו להיות היריבים שלי, לפחות בערוץ מסוים, אז אני לא לגמרי חופשיה להתבטא.

רינה מיוחס: לכן, אני לא אגיד לכם כל מה שאני חושבת.

רינה מיוחס: אבל אני אגיד לכם רק קצת ממה שאני חושבת רבותיי.

רינה מיוחס: תראו, לא לעולם חוסן, אסור למתוח את החבל יותר מדיי.

רינה מיוחס: נכון שבהסכם אין מועד לפינוי השדה.

רינה מיוחס: ונכון שיש לנו הרבה מאוד טענות שבאות להגן עלינו מפני התביעה שתלויה ועומדת היום בבית משפט.

רינה מיוחס: אני רוצה להניח שאני חיה במדינה שבה כאשר שר הביטחון דוחה את ההודעה שלו מינואר, כי הוא אומר אני עדיין לא מוכן, ומודיע על יולי, אז הוא שקל את כל השיקולים האפשריים שמונחים לפתחו.

יואב קיש: מתי זה היה?

אריאל יוצר: 13 ביוני 18.

רינה מיוחס: היה אז מצב שהתבטאו לגביו.

רינה מיוחס: אני לא חושבת שזה תפקידי להכביר מלים בנושא.

רינה מיוחס: אם ימצאו לנכון אנשי משרד הביטחון ואני ארצה לשמוע אותם, אז אני אשמע אותם.

רינה מיוחס: כאשר מונחת כזאת הודעה, ואני חושבת שאני חייבת להזכיר כאן לכל המשתתפים שלא מדובר בקרקע שלנו.

רינה מיוחס: כשאני אומרת שלנו – אני מתכוונת קרקע של המדינה.

רינה מיוחס: לא בקרקע של תושבי אילת, ולא בקרקע של תושבי תל אביב, ולא בקרקע של אף אחד.

רינה מיוחס: ואני מזכירה, שכאשר העתיקו את שדה התעופה מאילת, לפחות 20 דקות נסיעה מתוך אילת, אז אף אחד לא מחא על כך, לפחות לא תושבי אילת.

מאיר יצחק-הלוי: תייצגי את מי שאת צריכה לייצג, גברתי.

מאיר יצחק-הלוי: ההתלהבות שלך לייצג את אנשי הגוש הגדול מדהימה כל פעם מחדש.

מאיר יצחק-הלוי: תייצגי את מי שאת צריכה לייצג, לא את המשפחות.

מאיר יצחק-הלוי: אהבה שלה את העיר אילת חוצה גבולות.

מאיר יצחק-הלוי: גברתי, את יושבת בלשכת היועץ - - - אנחנו חלק מהממשלה, יש גבול.

מאיר יצחק-הלוי: העיר אילת עשתה לך משהו, יש גבול, תתעסקי בעניינים שלך.

מאיר יצחק-הלוי: יש גם תושבים, כאילו אין אילת, כאילו כולם - - -

יואב קיש: סליחה, מאיר, לא רוצה להוציא אותך בדיון הזה.

סיגל ויצמן: יש גם תושבים בתל-אביב ששכחת אותם, יואב.

יואב קיש: זה לא דיון, עם כל הכבוד גם לתל אביב, וגם לאילת, זה לא דיון עכשיו על תל אביב או אילת.

יואב קיש: הדיון הוא בנושא הצבאי בלבד.

יואב קיש: בבקשה.

רינה מיוחס: אם כך, אני חושבת שאמרתי ביותר מרמז, מה המשמעות של עוד דחייה, ועוד דחייה, של פינוי קרקע שאינה שייכת לנו.

רינה מיוחס: אנחנו עכשיו בנושא של דמי שימוש.

רינה מיוחס: אני רוצה להגיד לכם מה שאתם לא יודעים, שבהסכם המקורי שלנו, וגם בהסכם השני, לא היינו אמורים לשלם דמי שימוש לפרטיים.

רינה מיוחס: הדחייה הזאת בפינוי, הצעת החוק שעברה, בחקיקה הקודמת עלתה לנו, ותעלה לנו כנראה הרבה מעבר לעשרות מיליונים.

רינה מיוחס: אנחנו נמצאים במצב שבו כל החלטה כזאת תעלה, כבר עלתה הרבה מאוד כסף.

רינה מיוחס: כבר עלתה לנו היום, היום, כשיש תביעה לדמי שימוש שהיינו פטורים מדי שימוש, והמצב הזה הביא לידי כך שמחויב בדמי שימוש בחקיקה, כבר הדחייה עולה לנו הרבה מאוד כסף לכל תושבי המדינה, לא רק לתושבי אילת, ולא רק לתל-אביב.

רינה מיוחס: אני חושבת שצריך לעשות בחינה מחודשת של הזימונים החוזרים ונשנים האלה של הדיונים החוזרים ונשנים, וצריך להבין שיש סוף גם לדבר הזה.

רינה מיוחס: אני רוצה לתקן, אני מלשכת היועץ, יש כאן את ארז מלשכת היועץ.

רינה מיוחס: אני מהפרקליטות.

רינה מיוחס: אני מייצגת את המדינה גם בנושא הכלכלי של האירוע הזה, וגם בנושא ההסכמי.

רינה מיוחס: בכל ההיבטים של האירוע הזה, אני כאן כדי להגן על המדינה מפני חשיפה.

יואב קיש: הפרקליטות היא כפופה ליועץ המשפטי או לא?

יואב קיש: כי לא הצלחתי להבין את ההפרדה שעשית פה עכשיו.

רינה מיוחס: לא עשיתי הפרדה.

ארז קמיניץ: היא ענתה לראש עיריית אילת, שפגע בה ואמר שהיא חלק מייעוץ וחקיקה - - - הכול בסדר גמור.

ארז קמיניץ: ליועץ המשפטי לממשלה יש כמה כובעים, אחד פרקליטות ואחד ייעוץ.

ארז קמיניץ: בעניין הזה, כמו בעניינים אחרים –

מוסי רז: אני קודם כל מבקש שזה לא יהיה כאן דיון בין תושבי תל-אביב ותושבי אילת – אלה יקרים לנו ואלה יקרים לנו.

מוסי רז: אני מתפלא על הוספת סעיף כזה.

מוסי רז: אני בטוח ששר הביטחון שכולנו מעריכים, אני בטוח שהוא שוקל כל הזמן מה טוב לביטחון המדינה, ומה לא טוב.

מוסי רז: אני לא חושב שצריך להוסיף לכל הצעת חוק ששר הביטחון ישקול מה נכון לביטחון המדינה.

מוסי רז: אמנם זה היה שר ביטחון אחר, שקל והחליט.

מוסי רז: ההצעה הזאת נראית לי שבאה לשרת אג'נדה מאוד מסוימת.

מוסי רז: יותר מזה, אני רוצה להגיד.

מוסי רז: אני לא מבין איך ההצעה הזאת מסתדרת עם שאר ההסכמות שדיברנו עליו שיהיה השבוע.

מוסי רז: האם באמת עוברים כאן חוקים לא בהסכמה, כי הייתה לנו איזושהי הבנה שעוברים רק חוקים בהסכמה השבוע.

מוסי רז: אני מציע להוריד את הסעיף הזה מסדר היום.

מוסי רז: אם שר הביטחון רוצה לשקול, אני בטוח שהוא יכול לשקול, וכמו שאני מכיר את הכנסת, אם שר הביטחון יבוא ויגיד, הדבר הזה דרוש לביטחון, נראה לי שתהיה לזה השפעה יותר משמעותית, ויש לך השפעה על שר הביטחון.

מוסי רז: לא נכון שדבר כזה יהיה בחקיקה.

יואב קיש: אני אומר לך בצורה הכי ברורה.

יואב קיש: ראשית, אני לא חושב, ופה אני דיי מסכים עם ארז שגם אמר בתחילת דבריו, שברור שלשר הביטחון יש את הסמכות להגיד כמו שאתה אומר, שיש לו בעיה ביטחונית והוא לא רוצה לפנות.

יואב קיש: זה ברור, וזה לא מהווה הפרת הסכם לפי מה שאני מבין, ומה ששמעתי.

יואב קיש: בעניין הזה, זה חד וחלק.

יואב קיש: ברור, לא צריך את הסעיף, עם סעיף, זה ברור.

יואב קיש: אני רק מחדד.

יואב קיש: נושא אחד שבעיניי מאוד חשוב.

יואב קיש: שהמציאות הביטחונית שבה נלקחה החלטה הקודמת, לא זהה למציאות הביטחונית של ימינו.

יואב קיש: אני זורם אתך.

יואב קיש: אם הוא רוצה, הוא יכול תוך שבוע לבוא ולהגיד בחנתי, ראיתי, הכול נשאר אותו דבר, ממשיכים.

מוסי רז: אתה מביא חוק שיש בו סעיף - - -

יואב קיש: אז פה זו אחריות הפיקוחית של הכנסת.

יואב קיש: עם כל הכבוד, כן, כשהולכים לסגור שדה תעופה במדינת ישראל, ודברים השתנו מההחלטה האחרונה בנושא הביטחוני, ראוי שהכנסת תשים איזה דגל ותסמן שהגיע דבר שצריך לבחון אותו.

מוסי רז: אם יש בעיה כזו - - -

יואב קיש: שייתן תשובה, מה זה קשור?

מוסי רז: שייתן תשובה.

מוסי רז: שיעביר הודעה שיש בעיה.

בצלאל סמוטריץ': אני לא רוצה להאריך.

בצלאל סמוטריץ': אני רוצה להגיד אמירה כללית.

בצלאל סמוטריץ': אדוני היושב-ראש, עברתי לקראת הדיון הזה, ואתה יודע, חלק מזה עשינו ביחד בחודשים האחרונים על החומר המשפטי הרב שנערם בעניין הזה של שדה דב, מההסכם ב-1980 והחידוש שלו ב-2007, והחלטות הממשלה השונות וכו'.

בצלאל סמוטריץ': יכולנו עכשיו להעביר כאן בכנסת חוק שמותיר את השדה כפי שהוא.

בצלאל סמוטריץ': לא הייתה בכך הפרת הסכם, לא עילה ולא ראשיתה, ולא פרומו של קדימון של ראשיתה של עילה להפרת הסכם.

בצלאל סמוטריץ': המדינה לא התחייבה בשום שלב על העיתוי שבו היא מפנה את השדה, להיפך, אנשי הגוש הגדול התחייבו שלא לדחוק במדינה.

בצלאל סמוטריץ': גם בהסכם ב-1980 שאושרר אחר כך ב-2007, וכן הלאה.

בצלאל סמוטריץ': דעתי שזה היה הדבר הנכון שהיה לעשות.

בצלאל סמוטריץ': אני מבין שדעתי לא התקבלה, אבל האמירה המשפטית היא חשובה, כי יש פה איזה פיל גדול שמהלך בחדר ומאיימים עלינו בתביעות עתק, ובהסכם הפסדי עתק למדינה, אז אני מבין את האינטרסים של מי שמאיים משני הצדדים אגב, לא רק בצד של הגוש הגדול, גם בצד של הממשלה יש מי שלא אוהב – אף אחד לא אוהב שמזיזים לו את הגבינה, ומבלגנים לו קצת את הניירות על השולחן.

בצלאל סמוטריץ': מקובל עליי, ואני אתמוך בתיקון הזה.

בצלאל סמוטריץ': עוד פעם, ברור שהוא נשען על שיקולים אחרים לחלוטין.

בצלאל סמוטריץ': הייתי רוצה שנהיה אמיצים מספיק כדי לשים את הדברים על השולחן, אבל ברור שבמצב הזה שהולכים לבחירות עם הכאוס הביטחוני הלא ברור, ולא רק חוסר אחריות להמשיך – עולם כמנהגו נוהג, כאילו ראש הממשלה עוד לא אמר.

יואב קיש: אז שיגיד.

בצלאל סמוטריץ': אני רוצה לספר כאן סוד.

בצלאל סמוטריץ': הכנסת יושבת בכובעה כמי שאמורה לפקח על הממשלה.

בצלאל סמוטריץ': אנחנו עושים את זה בוועדת חוץ וביטחון.

בצלאל סמוטריץ': אני, בטוח, אדוני היושב-ראש, כאן יושב בוועדה הזאת הרבה יותר ממני, ובא גם עם רקע והבנה צבאית יותר ממני.

בצלאל סמוטריץ': אני לא חייב לקנות כל - - - בסוגיות קריטיות ומשמעותיות כל כך לביטחון שלנו, אנחנו לא ניקח סיכונים.

בצלאל סמוטריץ': חובתנו ככנסת לפקח גם על שר הביטחון וגם על פקידיו.

בצלאל סמוטריץ': אגב, גם ביום כיפור עמדו המומחים הביטחוניים ואמרו, הכול בסדר.

בצלאל סמוטריץ': גם היום הרמטכ"ל טוען שהכול בצבא בסדר.

בצלאל סמוטריץ': מותר לנו כחברי כנסת להטיל ספק ולפחות לבקש מראש הממשלה כשר ביטחון חדש, תיכנס לסוגיה לעומק, תלמד אותה, תגיד לנו שגם אנחנו יכולים להיות רגועים שאנחנו לא פוגעים בביטחון של מדינת ישראל בגלל איתות יתר של כמה חודשים.

בצלאל סמוטריץ': לכן, התיקון הזה הוא סופר הכרחי בעיניי מתוקף האחריות שלנו.

יואב קיש: ברור.

יואב קיש: אני אומר בצורה הכי ברורה לכל מי שהכניס פה את תושבי אילת ותושבי תל אביב.

יואב קיש: פה זה לא רלבנטי.

יואב קיש: אני העליתי את זה על סמך הרקע שלי, ההבנה הביטחונית שלי.

יואב קיש: לי זה מאוד מפריע האירוע הזה.

יואב קיש: אני רוצה שהבחינה הזאת תיערך.

יואב קיש: אני מוכן, ארז, בהתאם לאמירתך, להוריד מהמשפט את - "הבחינה כאמור תושלם לא יאוחר מיום א'".

יואב קיש: אני מוריד את התהליך.

יואב קיש: אני בוודאי רוצה ששר הביטחון יודיע.

מוסי רז: אם הוא ישנה.

יואב קיש: אבל יואב, למה אתה צריך את זה?

בצלאל סמוטריץ': לא, לא רק אם הוא משנה.

בצלאל סמוטריץ': הוא צריך להודיע.

בצלאל סמוטריץ': אני מבקש הוא ילמד את הסוגיה.

בצלאל סמוטריץ': בואו, חברים, זאת האחריות שלנו.

בצלאל סמוטריץ': אני במצב הנוכחי לא מוכן.

בצלאל סמוטריץ': ראש הממשלה כרגע, מחילה, יש לי כבוד רב אליו.

בצלאל סמוטריץ': הוא יהיה עסוק עכשיו בבחירות.

בצלאל סמוטריץ': אני מחייב אותו ללמוד את הסוגיה.

בצלאל סמוטריץ': אני מחייב אותו לבואו אלינו לכנסת ולמסור הודעה.

רינה מיוחס: אך ורק בגלל הביטחון לא בגלל אף אחד.

סיגל ויצמן: יש פה עניין ביטחוני של תושבי תל אביב שזה לא נידון.

בצלאל סמוטריץ': זה יידון כחלק מהעניין.

קריאה: סליחה, ראש העיר תל אביב רוצה שהשדה יישאר פתוח, אני לא מבין את מי את מייצגת כאן.

ארז קמיניץ: תראו, לא צריך להקל ראש.

ארז קמיניץ: כפי שהיושב-ראש אמר, יש משמעות לאמירה שהכנסת כמפקחת מבקשת משר הביטחון לבחון שוב, לפחות לראייתה של הכנסת, מבקשת משר הביטחון לבחון שוב את הודעתו.

ארז קמיניץ: יש לזה משמעות.

ארז קמיניץ: זה לא על ריק.

ארז קמיניץ: זו לא אמירה ריקה.

ארז קמיניץ: יש לה משמעות.

ארז קמיניץ: הבחינה המחויבת הזאת יש לה משמעות.

ארז קמיניץ: כפי שאנחנו יודעים לשר הביטחון יש סמכות ורשות לעשות את זה גם ללא הבקשה.

ארז קמיניץ: אבל מעת שנתבקשה הבקשה הזאת, הרי ששר הביטחון מחויב לפעול לבחינה הזאת, והוא יעשה אותה, כך אני מבין, עם משרד הביטחון, לא כעניין.

ארז קמיניץ: אני לא יודע כמה זמן, אבל לא כעניין של כלאחר יד.

ארז קמיניץ: שאלת ההודעה, פה זו אמירה פוזיטיבית מסוימת.

ארז קמיניץ: אם אין שינוי במצב, ושר הביטחון בחן ואין שינוי, אין צורך בהודעה נוספת.

ארז קמיניץ: אם יהיה שינוי, הוא יודע בדרך שבה החוק קבע.

ארז קמיניץ: הודעה פוזיטיבית עלולה להתפרש על ידי איי מי, במקומות שאנחנו לא רוצים שהפרשנות - - -

יואב קיש: אני מסכם את הדיון.

יואב קיש: אנחנו הולכים להוסיף את סעיף 7.

יואב קיש: כרגע אנחנו מדברים על הנוסח.

יואב קיש: מבחינת הנוסח, הדבר היחיד שאנחנו צריכים לדון בו, האם תהיה חובת הודעה כן או לא.

יואב קיש: זה הדבר היחיד שנשאר פתוח להכריע בו.

יואב קיש: על העניין הזה אנחנו מתדיינים.

יואב קיש: אני מוכן לשמוע נוספים.

רחל זכאי-נוימן: אני לא הולכת לנהל קרב משפטי עם חבר הכנסת סמוטריץ, או עם מישהו אחר על הערכותיי המשפטיות, ולא משום שאני חושבת שהן חזות הכול, ממש לא.

רחל זכאי-נוימן: אני רק אומרת, כפי שאמר בגין בזמנו, יש שופטים בתל-אביב, בירושלים, הנושא ימוצה.

רחל זכאי-נוימן: לעניות דעתי, לעניות דעתנו, בהחלט מדובר בהפרה, כי אפילו גב של גמל נשבר בסוף מקש.

רחל זכאי-נוימן: יש בהסכם מ-80', נכון, אין בו מועד.

רחל זכאי-נוימן: בהסכמי 2007, נכון, גם אין מועד.

רחל זכאי-נוימן: אלא שמאז גדלנו בשנים.

רחל זכאי-נוימן: במהלך הזמן הזה בהחלט ניתנו מועדים, חלקם בהסכמה על הפרה שלהם תלוי ועומד הליך בבית המשפט.

רחל זכאי-נוימן: אבל אני באמת חשבתי, אולי כנראה ברמה מסוימת של תמימות, שבמדינת ישראל, בשלהי 2018, כבר לא חושבים שאם אומרים מצב ביטחוני כולם נכנסים לדום מתוח ולא שואלים שאלות.

רחל זכאי-נוימן: אני מאמינה לראש הממשלה שאמר בקולו השבוע, ואני הקשבתי לו קשב רב, מאמינה לו גם.

רחל זכאי-נוימן: מאמינה לו גם - הכול סביר.

רחל זכאי-נוימן: אגיד יותר מזה, אם נגיד הוא איש פוליטי, מהשיקולים שלו, הצבא לא פוליטי.

רחל זכאי-נוימן: כאשר הצבא אומר אמר ואומר - ויהיה לי העונג לחקור קצינים על דוכן העדים בנימוס ובעדינות, לא יהיה אחד שיגיד שנכון למועד זה 30 לדצמבר 18, חצור, כולם אומרים חצור, אז אני כבר אגיד חצור - חצור לא ייתן מענה ב-1 ליולי, חצור ייתן מענה.

רחל זכאי-נוימן: ואם יקרה הגרוע, וחצור לא ייתן מענה - - -

יואב קיש: << יור >> זה לא העניין הזה, אתם לא בכיוון בכלל.

יואב קיש: יש משמעויות של ספיגה בחיל האוויר.

יואב קיש: משמעויות של ספיגה, ניהול ספיגה, מסלולים – אי אפשר להגיד שוויתור על מסלול במדינת ישראל אינו שקוף באירוע של ספיגה, מה לעשות.

יואב קיש: << יור >>

רחל זכאי-נוימן: אני מוכרחה לומר שזה לא נושא שהתגלה היום.

רחל זכאי-נוימן: אני סיימתי עם מילואים בחיל אוויר מזמן, בתי הרבה אחר כך.

יואב קיש: תעשו בדיקה.

יואב קיש: לא צריך למנוע לעשות בדיקה ביטחונית בעניין.

רחל זכאי-נוימן: חבר הכנסת קיש, כל מי שלמד משפט מינהלי, יודע שאם גוף ניתנה לו הסמכות להחליט, ניתנה לו הסמכות לשנות את סמכותו.

רחל זכאי-נוימן: לא צריך את הכנסת בשביל זה.

רחל זכאי-נוימן: יש מכתב של שר הביטחון שנעשה בשיקול דעת.

רחל זכאי-נוימן: אני אומרת את זה.

יואב קיש: תפקיד הכנסת לפקח על אותו שר.

רחל זכאי-נוימן: הכנסת מפקחת, אבל האחריות היא לשר בסוף.

רחל זכאי-נוימן: מי שיעמוד בוועדת חקירה זה יהיה השר, לא שאנחנו מסדרים - - -

יואב קיש: גם המחוקק יש לו אחריות.

יואב קיש: לא יודע לכמת את זה באירוע הזה.

רחל זכאי-נוימן: בכל מקרה, אני רוצה שיהיה ברור - - - מאוד מרחיקות לכת, כי יש גבול מה שאפשר לעשות.

צביקה קרמן: אני ראש חטיבת תכנון.

צביקה קרמן: מבחינתנו, אנחנו כאמור נערכנו ל-1 ביולי.

צביקה קרמן: אנחנו לא רואים צורך בהודעה חדשה.

יואב קיש: אני לא מבקש הודעה חדשה.

יואב קיש: אני רק מבקש בחינה מחודשת למצב.

יואב קיש: זה לא יעזור מה שתגיד פה.

יואב קיש: אני קודם כל שמח שאתם באים ומקשיבים.

יואב קיש: מה שאני מבקש, האירוע שקורה פה בחקיקה, הוא שאני מבקש ששר הביטחון יפנה – אם אתה הגורם הרלבנטי, אני לא יודע, אני מניח שאתה אחד מהם בוודאי.

יואב קיש: יפנה גם אליך, יפנה לאחרים, אתם תתנו לו תשובות מדוע אתם חושבים שאין שינוי, יש שינוי, הכול בסדר, אין בעיה.

יואב קיש: יכול להיות שגם ימשיכו עם ההתנהלות הרגילה, אבל כמפקח דורש את הבדיקה הזו.

יואב קיש: זו זכותי וחובתי יותר מזה לעשות זאת.

יואב קיש: לא יעזור מה שתסביר לו פה עניינית, כי זה לא העניין.

יואב קיש: אתה צריך את זה להעביר לשר הביטחון.

יואב קיש: שר הביטחון, כמו שאמרה הגברת, הוא יש לו את החובה של הרשות המבצעת בעניין, והוא צריך לחזור לרשות המפקחת ולהגיד, ממשיכים קדימה.

יואב קיש: אני לא רוצה להיכנס למהות.

אלון גלרט: אני מייצג את עיריית אילת.

אלון גלרט: כמובן, הדיון פה לא על עיריית אילת, אבל אני חייב להעיר כמה דברים מכיוון שמתייחסים פה לנושאים משפטיים.

אלון גלרט: בעוונותיי, גם היית יועץ משפטי של משרד ראש הממשלה, ואני מחזיק מעצמי כמי שקצת עוסק בנושא, וגם הייתי בדיונים המשפטיים שעסקו בנושא.

רינה מיוחס: אבל אתה לא צד בתביעה, אלא כן תרצה להצטרף אליה.

יואב קיש: אבל מה זה קשור?

יואב קיש: נדבר בוועדת הכנסת.

יואב קיש: הוא יגיד מה שהוא רוצה עכשיו.

יואב קיש: אם הוא יגלוש לנושאים שבעיניי יהיו לא רלבנטיים, אני אשתיק.

יואב קיש: את לא מנהלת את הדיון פה.

יואב קיש: תודה.

אלון גלרט: אני רוצה להעיר.

אלון גלרט: אני למדתי מפה דבר אחד, אדוני היושב-ראש, בסוף, הכסף כנראה יותר חשוב מהביטחון, מכל דבר.

אלון גלרט: אני רוצה להזכיר שהשדה, אנחנו כאשר הגשנו עתירה לפני מספר שנים, השדה היה אמור להיסגר כבר שנתיים או שנתיים וחצי.

אלון גלרט: כל משרדי הממשלה, כמעט כולם, תמכו בהארכת מועד סגירת השדה.

אלון גלרט: רק באו המשפטנים ואמרו, תקשיבו, זו קטסטרופה משפטית, יתבעו אותנו.

אלון גלרט: הגענו לבית המשפט הגבוה לצדק, הייתה הארכה של עשרה חודשים.

אלון גלרט: בית המשפט בפרוטוקול - - -

בצלאל סמוטריץ': אני מבקש התייעצות סיעתית לפני ההצבעה.

יואב קיש: אנחנו נעשה הפסקה.

יואב קיש: ההתייעצות הסיעתית של סיעת הבית היהודי הסתיימה.

יואב קיש: עכשיו התפלגו ממנה מספר חברים, והיא בית יהודי מצומצם, אבל חשוב ביותר.

יואב קיש: שלום, לחברת הכנסת איילת נחמיאס ורבין.

יואב קיש: עכשיו אני אומר משהו בנימה אישית, בצלאל, אני לא יודע אם אני עוזר לך או פוגע בך.

יואב קיש: אבל בצלאל שותף לדרך, חבר טוב, ומהיכרותי האישית, אם הבית היהודי יעשו בשכל וימנו אותך למספר ראשון ברשימה, אז זה אומר לנו שיהיה תחרות מאוד קשה.

יואב קיש: אני מודה, אבל זה הנכון מבחינתם.

יואב קיש: מצאנו נוסח לאור בחינת השיקולים המשפטיים של סעיף 7, לגלם בתוכו גם את הצורך לבדיקה, וגם כמובן לא פוגע בנושא של ההסכם עם בעלי הקרקעות.

ארז קמיניץ: ההסכמה היא לומר כך: "שר הביטחון יבחן את הודעתו שניתנה מכוח סעיף 3(ב) לחוק.

ארז קמיניץ: לצורך הבחינה כאמור התייעץ שר הביטחון עם הגורמים המקצועיים במשרדו, במשרד המשפטים ובמשרד האוצר.

ארז קמיניץ: מצא שר הביטחון לאחר התייעצות, כאמור, כי יש לשנות את הודעתו כאמור בסעיף 3(ב) יודיע על כך בדרך האמורה באותו סעיף האמור".

תומר רוזנר: כדי שיהיה ברור, וכדי שלא תשמע אחר כך טענה אחרת.

תומר רוזנר: הגורמים המקצועיים זו אמירה כללית מדיי.

תומר רוזנר: יש להגדיר גורם ספציפי, או גורמים ספציפיים, אם אתם רוצים, כדי שלא תישמע טענה שיש גורם מקצועי כזה או אחר שלא התייעצו אתו.

תומר רוזנר: אם אתם מעוניינים בגורמים מסוימים, אז תגידו מי.

ארז קמיניץ: הנוגעים בעניין, זה לא מספיק טוב?

תומר רוזנר: יהיה לוויכוח.

ארז קמיניץ: בסדר, אין לי בעיה לכתוב.

יואב קיש: מה השאלה?

רחל זכאי-נוימן: בהעדר הודעה כאמור, הודעת שר הביטחון הנוכחית.

יואב קיש: אני מבין מהנוסח היטב, אני לא צריך תיקון לעניין הזה.

יואב קיש: ארז, לשאלה של תומר?

תומר רוזנר: אנחנו צריכים להיות מאוד מדויקים בעניין הזה.

יואב קיש: ארז, מה דעתך שאני אכתוב בחוק – המנכ"ל של המשרד או מי מטעמו?

ארז קמיניץ: אני לא יודע - - - התייעצות משפטית - - -

יואב קיש: אז בוא ותיקח את האינסטנציה הכי בכירה, או מי מטעמו וגמרנו.

יואב קיש: ואז ממונה על תקציבים או מי מטעמו, או שאתה רוצה – הממונה על תקציבים.

אריאל יוצר: או מי מטעמו – זה בסדר.

יואב קיש: הנושא הוא ביטחוני פרופר, ואין ספק, אבל שהוא רוצה להבין את כל התמונה זאת זכותו.

יואב קיש: זה ברמת ההתייעצות.

ארז קמיניץ: שר הביטחון, אין בעיה.

ארז קמיניץ: שר הביטחון יבחן את הודעתו שניתנה משיקולים ביטחוניים.

ארז קמיניץ: צריך להכניס פה באיזושהי דרך את העובדה שהוא בוחן את זה על רקע שיקולים ביטחוניים, זה ברור.

ארז קמיניץ: אבל לצורך הבחינה הוא כן מתייעץ עם הגורמים הרלבנטיים.

ארז קמיניץ: הגורמים הרלבנטיים – משרד הביטחון, תגידו מי אתם רוצים שיהיה מבחינת הממונה, או מי מטעמו.

עדיאל שמרון: המנהל הכללי של משרד הביטחון.

ארז קמיניץ: אצלנו זה היועץ המשפטי לממשלה או מי מטעמו.

תומר רוזנר: ומשרד האוצר את מי רוצים - - -

קריאות: הממונה על תקציבים או מי מטעמו.

יואב קיש: מוסי, בסדר, מה שסיכמנו.

יואב קיש: חברים, אני מבקש להעלות להצבעה.

יואב קיש: בבקשה, חצי דקה קצרה, כי חבר הכנסת מוסי ביקש.

יואב קיש: בבקשה.

סיגל ויצמן: אני חברת מועצת העיר תל-אביב.

סיגל ויצמן: מה שנעשה פה כרגע, מבחינתי, זה מחטף.

סיגל ויצמן: יש תושבים, ילדים שנמצאים בבית ספר, 250 מטר מהמסלולים.

סיגל ויצמן: הילדים האלה בסכנה בטיחותית יום יום.

סיגל ויצמן: מזהמים, רעש מטוסים, סכנות של זיהום אוויר, רעש, שחרור של חוף ים - לא הגיוני.

סיגל ויצמן: זה מחטף בחירות.

סיגל ויצמן: לא ידוע לי מי יזם את זה.

סיגל ויצמן: יש תכנית אחת שמקודמת לעיר תל-אביב - - -

יואב קיש: אני יכול להציע לחברת מועצת העיר תל-אביב, שתודיע למועצה שיש בית-ספר שצריך להזיז אותו, כי הוא פועל בסכנה, ואתם רשלנים, והרשלנות - תגידי בבקשה לראש העיר שנבחר שיטפל ברשלנות שלו.

יואב קיש: בעד – רוב

יואב קיש: נמנעים – אין

יואב קיש: פה אחד.

יואב קיש: ההצעה התקבלה.

יואב קיש: תודה.

יואב קיש: הישיבה נעולה.